H **Γκουίλα**, ιταλ. Guilla/Willa (απεβ. πριν το 924) ίσως από τον Οίκο των Μπιβινιδών ήταν μάλλον κόρη του βασιλιά της Κάτω Βουργουνδίας (Προβηγκίας) και με τον γάμο της έγινε βασίλισσα της Λομβαρδίας.

Ο Ροδόλφος Β΄, βασιλιάς της Βουργουνδίας και της Λομβαρδίας, γιος της Γκουίλας.

Βιογραφία
---------

Η καταγωγή της είναι αβέβαιη. Πιστεύεται ότι ήταν κόρη του Μπόζο της Προβηγκίας (Κάτω Βουργουνδίας) και εκτιμούμε ότι ήταν η μητέρα του Ροδόλφου Β΄ βασιλιά της Άνω Βουργουνδίας. Αυτές οι δύο συγγένειες φαίνεται να συμφωνούν με τις -σχεδόν σύγχρονες της εποχής- πηγές. Η πρώτη συγγένεια την κάνει αδελφή (τουλάχιστον ετεροθαλή) του Λουδοβίκου του *Τυφλού*, βασιλιά της Προβηγκίας, Λομβαρδών και Φράγκων. Η δεύτερη την κάνει πρόγονο των βασιλέων της Βουργουνδίας, που ο Οίκος τους είναι ο τελευταίος της ανεξάρτητης Βουργουνδίας. Επίσης των Οθωνιδών βασιλέων της Γερμανίας, του τελευταίου Καρολίδη βασιλιά της Γαλλίας, αρκετών δουκών της Σουαβίας του Οίκου των Παλαιών Γουέλφων, του Οίκου των Σαλίων και τελικά όλων των Ευρωπαϊκών βασιλικών Οίκων από τον Μεσαίωνα.

Το τέλος της, το 912-924, προσδιορίζεται από ένα καταστατικό τού 924 που την αναφέρει ως αποβιώσασα. Έπειτα από το τέλος της, ο 2ος σύζυγός της, Ούγος, ανέλαβε από τον γιο της Ροδόλφο Β΄ το βασίλειο των Λομβαρδών, ο οποίος ήταν γιος του 1ου συζύγου της.

Οικογένεια
----------

Είναι βέβαιο, ότι παντρεύτηκε πρώτα τον Ροδόλφο Α΄ των Παλαιών Γουέλφων βασιλιά της (Άνω) Βουργουνδίας και είχε τέκνο:

* Ροδόλφος Β΄ π.880-937, βασιλιάς της Βουργουνδίας και της Λομβαρδίας.
	+ Κορράδος Α΄ π.925-993, βασιλιάς της Βουργουνδίας.
	+ Αγία Αδελαΐδα 931-999, παντρεύτηκε τον Όθωνα Α΄ της Γερμανίας.
* Αδελαΐδα, παντρεύτηκε τον Λουδοβίκο τον *Τυφλό* βασιλιά της Προβηγκίας, της Λομβαρδία & της Φραγκίας.
* Βίλλα π.900-μετά το 936, παντρεύτηκε τον Μπόζο μάργραβο της Τοσκάνης, αδελφό του Ούγου.
* Βαλντράντα, παντρεύτηκε τον Βονιφάτιο Α΄ πρίγκιπα του Σπολέτο.

Ο Ροδόλφος Α΄ απεβίωσε το 911 και η Γκουίλα έκανε δεύτερο γάμο με τον Ούγο των Μποζονιδών κόμη της Αρλ. Όταν απεβίωσε ο Ροδόλφος Β΄, τον διαδέχθηκε στη Λομβαρδία. Δεν απέκτησαν απογόνους. Ο Ούγος έκανε άλλους δύο γάμους και είχε και νόθα τέκνα.

Παραπομπές
----------

1. ↑  p67276.htm#i672758. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.
3. 1 2 3 4  «PROVENCE». *fmg.ac*. Ανακτήθηκε στις 25 Αυγούστου 2023.
4. 1 2  Chaume, M. (1925) Les origines du duché de Bourgogne (Dijon), 1ος τόμος, σ. 382 σημ. 3.
5. 1 2  Hlawitschka, E. (1976) 'Die verwandschaftlichen Verbindungen zwischen dem hochburgundischen und dem niederburgundischen Köingshaus. Zugleich ein Beitrag zur Geschichte Burgunds in der 1. Hälfte des 10. Jahrhunderts', *Festschrift für Peter Acht* (Munich), σσ. 28-57.
6. ↑  «BURGUNDY KINGS». *fmg.ac*. Ανακτήθηκε στις 25 Αυγούστου 2023.
7. ↑  «CENTRAL ITALY». *fmg.ac*. Ανακτήθηκε στις 25 Αυγούστου 2023.
8. ↑  Reuter, Timothy (1991). *Germany in the early middle ages: c. 800-1056*. Longman history of Germany. London New York: Longman. ISBN 978-0-582-49034-5.
9. ↑  Riché, Pierre· Riché, Pierre (1993). *The Carolingians: a family who forged Europe*. Middle Ages series. Philadelphia: University of Pennsylvania Press. ISBN 978-0-8122-1342-3.